《过清流关追和宋滁守林公石刻诗韵》
明代·唐之淳

乱后关山开王气，雨馀行李带春泥。鹁鸠啄椹蚕开簇，布谷催耕水没犁。

壁上好诗无客和，井边遗庙有乌啼。翻思野渡舟横处，只在滁州西涧西。

作者简介：（1350—1401）明浙江山阴人，名愚士，以字行。唐肃子。建文二年，以方孝孺荐，为翰林侍读，与孝孺俱领修书事。旋卒。有《唐愚士诗》。